**Πούκετ & Νησιά Πι Πι & Σιγκαπούρη**

Ένας μοναδικός συνδυασμός τριών κορυφαίων ταξιδιωτικών προορισμών της Νοτιοανατολικής Ασίας. Τέλεια μίξη αστικού κέντρου, θεματικών, εξωτικών παραλιών και της ανεπανάληπτης φύσης του αρχιπελάγους του Πούκετ! Τέλειος χειμερινός προορισμός για ζευγάρια, παρέες και οικογένειες.

Ταξίδι ιδανικό για όσους αναζητούν: **ΠΟΛΙΤΙΣΜΟ, ΦΥΣΗ, ΑΓΟΡΕΣ, ΠΑΡΑΛΙΑ**

**11 ημέρες – από 1.645 € ΤΕΛΙΚΗ τιμή με τη SCOOT**

**8, 22 Νοεμβρίου & 24 Ιανουαρίου & 7, 21, 28 Φεβρουαρίου & 14 Μαρτίου 2025**

**\*Εγγυημένες αναχωρήσεις\***

**Λίγα λόγια για το Πούκετ & τα Νησιά Πι Πι**

Καλωσορίσατε σε ένα από τα πιο διάσημα και κοσμοπολίτικα εξωτικά νησιά στον κόσμο… βρισκόμαστε στο νησί Πούκετ. Ένας τόπος κοσμικός και πολυσύχναστος, αλλά ιδανικός ακόμη και για τις πιο χαλαρωτικές διακοπές. Tο επίκεντρό του είναι η τεράστια σε μήκος παραλία Patong, στην οποία βρίσκεται συγκεντρωμένη και όλη η νυχτερινή ζωή, γι’ αυτούς που επιζητούν ξενύχτια και άγριες νύχτες. Συμβουλή δική μας είναι να αγνοήσετε τις πισίνες των ξενοδοχείων και να αφεθείτε στα νερά του Πούκετ. Oι παραλίες του Πούκετ είναι από τις πλέον οργανωμένες και καθαρές. Aξίζει να επισκεφθείτε ακόμη τις παραλίες Bang Tao, Karon, Kata, Kamala στις οποίες βρίσκονται πολλά πολυτελή ξενοδοχεία του νησιού. O ζωολογικός κήπος του νησιού, το ενυδρείο, οι πολυάριθμοί ναοί και μια βόλτα-trekking πάνω σε ελέφαντα είναι μοναδικές εμπειρίες που προσφέρει το Πούκετ. Μην παραλείψετε να οργανώσετε ολοήμερη εξόρμηση στα διπλανά νησιά, όπως τα παγκοσμίως γνωστά νησιά Πι Πι, τα νησιά Σίμιλαν, και το νησί James Bond. Kάθε ημέρα στο Πούκετ πρέπει να ολοκληρώνεται με ένα καλό μασάζ. Mετά από ένα καλό μασάζ, η νύχτα στο Πούκετ θα σας βρίσκει ανανεωμένους και με δυνάμεις να γυρίσετε τα εστιατόρια και τα μπαρ του. Aπολαύστε εξαιρετικούς αστακούς και καβούρια, γαρίδες και μεγάλα ψάρια σε πολύ καλές τιμές συνοδευόμενα από γλυκόξινες ταϋλανδέζικες γεύσεις. Mετά τα μεσάνυχτα μπορείτε να διασκεδάσετε στα πολυάριθμα clubs και lounge bars… Tο Πούκετ τα έχει όλα!

**Λίγα λόγια για την Σιγκαπούρη**

Από τα μεγαλύτερα εμπορικά κέντρα του κόσμου με καλπάζουσα οικιστική ανάπτυξη, η Σιγκαπούρη έχει να παρουσιάσει μία αξιοθαύμαστη δυναμική οικονομία. Τα τελευταία χρόνια, το πρώην τροπικό ψαροχώρι έχει εξελιχθεί σε μία από τις πλουσιότερες χώρες της Ασίας αποτελώντας σήμερα έναν τεχνολογικό παράδεισο, μία πόλη λαμπερή και κοσμοπολίτικη. Την εικόνα της μεγαλούπολης συνθέτουν σύγχρονα εμπορικά κέντρα, μοντέρνοι γυάλινοι πύργοι, πολυτελή ξενοδοχεία, εντυπωσιακές πολυκατοικίες με τοίχους από γρανίτη, αλλά και οι επιβλητικοί ναοί, τα πανέμορφα αποικιακά αναπαλαιωμένα μέγαρα κι ένας άρτιος πολεοδομικός σχεδιασμός. Η Σιγκαπούρη αποτελεί την πολιτισμική πύλη ανάμεσα στην Ανατολή και στη Δύση. Η σύγχρονη ασιατική Βαβέλ, όπως μπορεί κανείς να χαρακτηρίσει τη Σιγκαπούρη, εναλλάσσει πολλές διαφορετικές εικόνες και εντυπωσιάζει τον επισκέπτη της.

**Τιμές και Παροχές**

|  |  |  |  |  |
| --- | --- | --- | --- | --- |
| **Σιγκαπούρη (2 νύχτες) & Πούκετ (6 νύχτες)** | | | | |
| Κατηγορία διαμονής  **11 ημέρες/ 8 νύχτες** | ΤΕΛΙΚΗ Τιμή ανά άτομο σε δίκλινο δωμάτιο  \*SPECIAL PRICE\* | | | Επιβάρυνση μονόκλινου |
| **8, 22 Νοε & 7,21 Φεβ** | **28 Φεβ & 14 Μαρ** | **24 Ιαν** |  |
| COMFORT κατηγορία | **1.695 €** | **1.645 €** | **1.775 €** | **445 €** |
| SUPERIOR κατηγορία | **1.795 €** | **1.845 €** | **1.915 €** | **625 €** |
| DELUXE κατηγορία | **1.895 €** | **1.895 €** | **1.960 €** | **645 €** |
| \*Ένα ταξίδι… μια τιμή! Όλες οι τιμές μας είναι **ΤΕΛΙΚΕΣ** και **ΠΕΡΙΛΑΜΒΑΝΟΥΝ** τους **φόρους αεροδρομίων** | | | | |

**Special Price -** Ειδική τιμή του ατομικού προγράμματος ισχύει για κράτηση μέχρι **60 μέρες** πριν την αναχώρηση και για περιορισμένο αριθμό συμμετοχής. Μετά την ημερομηνία, η τιμή του πακέτου ανεβαίνει **+100 €** ανά άτομο.

|  |  |  |  |
| --- | --- | --- | --- |
| **Περιοχή** | **COMFORT** | **SUPERIOR** | **DELUXE** |
| Παραλία Patong  Πούκετ | **Deevana Patong Resort 4\***  (superior δωμάτιο) | **Burasari Phuket Resort & Spa 4\*s**  (premier δωμάτιο) | **Grand Mercure Phuket 5\***  (superior δωμάτιο) |
| Σιγκαπούρη | **Mercure Icon Hotel 4\*** ή παρόμοιο  (classic δωμάτιο) | | |
| Διαθέτουμε κατόπιν ζήτηση και εναλλακτικά ξενοδοχεία deluxe & luxury κατηγορίας. Ζητήστε αντίστοιχα | | | |

**Περιλαμβάνονται**

* Αεροπορικό εισιτήριο σε οικονομική θέση με τη SCOOT (θυγατρική της Singapore Airlines) από και προς την Αθήνα
* Φόροι αεροδρομίων & επίναυλος καυσίμων (500 € ανά άτομο)
* Μία (1) αποσκευή και μία (1) χειραποσκευή ο έκαστος
* Διαμονή σε ξενοδοχεία, όπως αναφέρεται παραπάνω με πρωινό καθημερινά
* Μεταφορές από και προς το αεροδρόμιο στο Πούκετ και τη Σιγκαπούρη
* Ξενάγηση μισή ημέρας στη Σιγκαπούρη με τοπικό Αγγλόφωνο ξεναγό
* Ολοήμερη κρουαζιέρα στα νησιά Πι Πι με γεύμα
* 24ωρο τηλέφωνο ανάγκης & Υπηρεσίες τοπικών αντιπροσώπων
* Ενημερωτικά έντυπα, Τοπικοί φόροι
* Ταξιδιωτική ασφάλεια με καλύψεις και για covid-19 (extra), Ασφάλεια αστικής ευθύνης, ΦΠΑ

**Δεν Περιλαμβάνονται**

* Αχθοφορικά και φιλοδωρήματα, οτιδήποτε αναφέρεται ως προαιρετικό ή προτεινόμενο
* Φαγητό και ποτά κατά τη διάρκεια των πτήσεων της Scoot

**Αεροπορικό δρομολόγιο**

|  |  |  |
| --- | --- | --- |
| **Αριθμός πτήσης** | **Δρομολόγιο** | **Ώρες πτήσεων** |
| TR 721 | Αθήνα - Σιγκαπούρη | 15.35 - 08.55 +1 |
| TR 652 | Σιγκαπούρη - Πούκετ | 18.20 - 19.20 |
| TR 653 | Πούκετ - Σιγκαπούρη | 20.20 - 23.15 |
| TR 720 | Σιγκαπούρη - Αθήνα | 01.05 - 06.55 |

Οι αναγραφόμενες ώρες είναι τοπικές. Το οριστικό δρομολόγιο ενδέχεται να τροποποιηθεί από την αεροπορική εταιρεία.

**Καθημερινό Πρόγραμμα**

1η μέρα: **Πτήση από την Ελλάδα για Σιγκαπούρη**

Επιβίβαση στην απευθείας απογευματινή πτήση από το αεροδρόμιο Ελ. Βενιζέλος της Αθήνας στη Σιγκαπούρη.

2η μέρα: **Σιγκαπούρη** - **Ξενάγηση της πόλης**

Άφιξη στην Ασιατική μητρόπολη και συνάντηση με τον τοπικό μας αντιπρόσωπο. Τα τελευταία χρόνια, το πρώην τροπικό ψαροχώρι έχει εξελιχθεί σε μία από τις πλουσιότερες χώρες της Ασίας, αποτελώντας σήμερα έναν τεχνολογικό παράδεισο. Ξεκινάει η τετράωρη ξενάγηση της πόλης, όπου θα γνωρίσετε το αποικιακό και φυλετικό της κέντρο. Θα διασχίσετε οδικώς τα βασικότερα σημεία της Σιγκαπούρης, όπως τη λεωφόρο της ορχιδέας και το ιστορικό κέντρο βλέποντας το παλιό Κοινοβούλιο, το Victoria Memorial Hall, το Esplanade και το Singapore Cricket Club. Θα κάνετε στάση στο σύμβολο της πόλης, το Merlion (Λιοντορόψαρο) και την περιοχή της Chinatown. Επίσης θα περπατήσετε με τον ξεναγό σας για 30 λεπτά μέσα από τη μικρή Ινδία και την Αραβική συνοικία, με την πλούσια πολιτιστική ιστορία.

Μεταφορά στο ξενοδοχείο και τακτοποίηση στο δωμάτιο. Ελεύθερο βράδυ για μία πρώτη γνωριμία με το ιστορικό κέντρο της πόλης και την περιοχή Clarke Quay με δυνατότητα κρουαζιέρας στη Μαρίνα.

3η μέρα: **Σιγκαπούρη** (ελεύθερη μέρα)

Σήμερα σας προτείνουμε να επισκεφθείτε το νησί Σεντόσα, το μεγάλο θεματικό πάρκο της πόλης. Απολαύστε την  πανοραμική θέα του skyline της πόλης μέσω του εναέριου τελεφερίκ, για να φτάσετε στο λιμάνι του Σεντόσα. Εκεί σας προτείνουμε να επισκεφθείτε ένα από τα μεγαλύτερα ενυδρεία του κόσμου, το οποίο φιλοξενεί πάνω από 100.000 ψάρια και θηλαστικά, με περισσότερα από 800 είδη, όπως το πελώριο σαλάχι μάντα, σφυροκέφαλο καρχαρία και πολλά ακόμη. Στη συνέχεια μπορείτε θα εισέλθετε στο θεματικό πάρκο των Universal Studios της Σιγκαπούρης. Θα έχετε τη δυνατότητα να εξερευνήσετε και τις επτά ζώνες του πάρκου και να βιώσετε από κοντά τη μαγεία των υπερπαραγωγών του διάσημου κινηματογραφικού στούντιο. Το βράδυ σας προτείνουμε να περπατήστε την Clarke Quay ή το Suntec City, ενώ μην παραλείψετε να απολαύσετε το υπερθέαμα των σιντριβανιών Spectre, μπροστά από το εμβληματικό Marina Bay Sands και να περιηγηθείτε στους κήπους της Μαρίνα – gardens by the bay.

4η μέρα: **Σιγκαπούρη – πτήση για Πούκετ**

Πρωινό. Σήμερα σας προτείνουμε να περιπλανηθείτε στην Little India, την Arab Street, την Chinatown και τη λεωφόρο της Ορχιδέας, την περίφημη αγορά της πόλης. Αξίζει να επισκεφθείτε κάποια από το μουσεία της πόλης, τον περίφημο ζωολογικό κήπο ή τους περίφημους βοτανικούς κήπους της Σιγκαπούρης με τις υπέροχες ορχιδέες, τόπο πολιτιστικής κληρονομιάς της Unesco. Κατά τις 15.00 το απόγευμα θα μεταφερθείτε από το ξενοδοχείο στο αεροδρόμιο του Τσανγκί, για να επιβιβαστείτε στην απευθείας πτήση για το κοσμοπολίτικο νησί Πούκετ. Άφιξη, διατυπώσεις και συνάντηση με τον τοπικό μας αντιπρόσωπο. Κατά τη διάρκεια της μεταφοράς σας στο ξενοδοχείο θα λάβετε τις αρχικές βασικές πληροφορίες για το νησί και τις καθημερινές δραστηριότητες. Τακτοποίηση στο δωμάτιο και χρόνος ελεύθερος για ξεκούραση ή πρώτη βόλτα στην παραλία Πατόνγκ.

5η μέρα: **Πούκετ, ολοήμερη κρουαζιέρα στα νησιά Πι Πι**

Πρωινό. Σήμερα σας απολαύσετε μία ολοήμερη εκδρομή στα περίφημα νησιά Πι Πι και τη Maya Bay, όπου γυρίστηκε η διάσημη ταινία “The Beach” με τον Λεονάρντο Ντι Κάπριο, μία από τις πιο εντυπωσιακές παραλίες της Ταϊλάνδης. Ανακαλύψτε τις σπηλιές Viking και θαυμάστε τα σμαραγδένια κρυστάλλινα νερά και τους ασβεστολιθικούς βράχους.  Θαυμάστε τον υποθαλάσσιο πλούτο του νησιού Bamboo με τα τροπικά ψάρια και τα πολύχρωμα κοράλλια. Ακόμη μία στάση της σημερινής μας κρουαζιέρας είναι το νησί των μαϊμούδων (Monkey Beach), όπου μαϊμούδες κατεβαίνουν στην παραλία για να παίξουν μαζί σας για ανταλλαγή με φαγητό. **Διάρκεια:** 9 ώρες, περιλαμβάνεται γεύμα, ποτά και εξοπλισμός, δεν περιλαμβάνεται η είσοδος στο πάρκο, τι να πάρετε μαζί σας: αντηλιακό και φωτογραφική κάμερα.

6-9η μέρα: **Πούκετ**

Ελεύθερες ημέρες για να απολαύσετε τις παροχές του ξενοδοχείου σας, να επισκεφθείτε τις διάσημες παραλίες του Πούκετ, να παζαρέψετε στις υπαίθριες αγορές, να δοκιμάσετε υπέροχες τοπικές λιχουδιές και φυσικά να κάνετε Ταϊλανδέζικο μασάζ. Προαιρετικά, σας προτείνουμε να κάνετε κάποιες από τις προτεινόμενες εκδρομές και δραστηριότητες, όπως:

* Περιήγηση του νησιού (παραλίες Karon, Kata, Nai Harn, Rawai, Μεγάλος Βούδας & ναός Wat Chalong)
* Oλοήμερη εκδρομή – κρουαζιέρα στο εθνικό πάρκο Πανγκ Νγκα και το νησί του James Bond
* Επίσκεψη του Coral Island ή καταδύσεις στο αρχιπέλαγος Σίμιλαν
* Κατάβαση ποταμού (ράφτινγκ) και βόλτα με ελέφαντες (elephant trekking)
* Βόλτα με ATV μέσα στη ζούγκλα
* Zipline μέσα στο θεματικό πάρκο Hanuman World

Το βράδυ απολαύστε αμέτρητες επιλογές διασκέδασης σε τοπικά εστιατόρια και μπαρ στις κεντρικές παραλίες Πατόνγκ και Κάρον, ενώ μπορείτε να παρακολουθήσετε αρκετά θεάματα που προσφέρονται στο νησί, όπως το Siam Niramit Show και το Phuket Fantasea Show.

10η μέρα: **Πούκετ – πτήση επιστροφής για Ελλάδα**

Πρωινό και παράδοση των δωματίων το μεσημέρι (μπορείτε να αφήσετε τις αποσκευές σας στον ειδικό χώρο φύλαξης). Σήμερα περιπλανηθείτε στην Little India, την Arab Street, την Chinatown και τη λεωφόρο της Ορχιδέας, την περίφημη αγορά της πόλης. Αξίζει να επισκεφθείτε κάποια από το μουσεία της πόλης, τον περίφημο ζωολογικό κήπο ή τους περίφημους βοτανικούς κήπους της Σιγκαπούρης με τις υπέροχες ορχιδέες, τόπο πολιτιστικής κληρονομιάς της Unesco. Κατά τις 01.30 τα ξημερώματα θα μεταφερθείτε από το ξενοδοχείο στο αεροδρόμιο του Τσανγκί, για να επιβιβαστείτε στην απευθείας πτήση της επιστροφής.

11η μέρα: **Άφιξη στην Ελλάδα**

Το πρωί θα φτάσετε πίσω στην πατρίδα γεμάτοι υπέροχες εικόνες και αναμνήσεις.

**Σημείωση:** Η σειρά του προγράμματος ενδέχεται να αλλάξει, χωρίς να παραλειφθούν αξιοθέατα και σημεία ενδιαφέροντος.

**Σημείωση προγράμματος & διαμονής:**

* Το πρόγραμμα είναι βασισμένο πάνω σε αγορασμένες αεροπορικές θέσεις και προκρατημένα δωμάτια ξενοδοχείων με τοπικό πρόγραμμα ξεναγήσεων σε ατομική βάση, το οποίο μπορεί να τροποποιηθεί με βάση τις επιθυμίες σας και σε συνεννόηση με τους ταξιδιωτικούς μας συμβούλους
* Σε περίπτωση υπερκάλυψης δωματίων θα σας προτείνουμε εναλλακτικό ξενοδοχείο ίδιας κατηγορίας

**Προαιρετικές εκδρομές & δραστηριότητες**

**Πούκετ Εκδρομές πολιτισμού και φύσης**

**Ολοήμερη εκδρομή στον κόλπο Πανγκ Νγκα και το νησί James Bond με γεύμα**

Πρωινή αναχώρηση από το ξενοδοχείο για μία από τις συναρπαστικότερες περιοχές της Ταϊλάνδης, τον κόλπο του Πανγκ Νγκα. Η περιοχή χαρακτηρίζεται από πολυάριθμους ασβεστολιθικούς βράχους, οι οποία αναδύονται μέσα από την θάλασσα, με ποιο διάσημο αυτόν του νησιού James Bond, γνωστό από την ομώνυμη ταινία του 1974. Εκεί θα έχουμε χρόνο να χαλαρώσουμε στην παραλία και να καταδυθούμε στα υπέροχα νερά με τα πολύχρωμα εξωτικά ψάρια. Ακόμη θα απολαύσουμε μοναδική διαδρομή με καγιάκ μέσα από τα σπήλαια και τα μακρόβια φυτά του νησιού Πανάκ. Μεσημεριανό γεύμα και επιστροφή στο ξενοδοχείο. Στόχος: Η εκδρομή θα σας μυήσει στη συναρπαστική φύση της δυτικής ακτής της Ταϊλάνδης, με επίσκεψη σε μερικές από τις κορυφαίες παραλίες της χώρας και χρόνο ελεύθερο για snorkeling στα υπέροχα νερά. Διάρκεια: 9 ώρες, περιλαμβάνεται γεύμα σε μπουφέ, εποχιακά φρούτα, αναψυκτικά και υπηρεσία τοπικού ξεναγού, μεταφορά από/ προς το ξενοδοχείο της Πατόνγκ, Καρόν, Κάτα, Καμάλα (υπάρχει επιβάρυνση για μεταφορά από άλλες παραλίες). Δεν περιλαμβάνεται η είσοδος στο πάρκο (περίπου 8 €). Τι να πάρετε μαζί σας: Μαγιό, ελαφριά καλοκαιρινά ρούχα, αντηλιακό, πέδιλα ή αθλητικά πέδιλα, καπέλο, φωτογραφική μηχανή, πετσέτα θαλάσσης.

**Περιήγηση του νησιού Πούκετ**

Γνωρίστε τα σημαντικότερα αξιοθέατα του νησιού, την ιστορία του και τη μαγευτική του φύση. Θα γνωρίσετε μεταξύ άλλων τις σημαντικότερες παραλίες του Πούκετ, την Patong, την Karon και την Kata, ενώ θα έχετε την ευκαιρία να δείτε τον Μεγάλο Βούδα και τον ναό Wat Chalung Διάρκεια: 5 ώρες

**Σημείωση:** Επιβάρυνση + 30 € ανά άτομο για την κάθε εκδρομή για όσους μένουν σε περιοχές εκτός των παραλιών: Patong, Karon, Kata, Kamala

**Εναλλακτικές προτεινόμενες κρουαζιέρες & δραστηριότητες**

Κρουαζιέρα στα νησιά Koh Khai Nok και Khai Nui με γεύμα (διάρκεια: 8 ώρες)

Κρουαζιέρα στο νησί Coral με γεύμα (διάρκεια: 7 ώρες)

Κρουαζιέρα στο αρχιπέλαγος Σίμιλαν (διάρκεια: 10 ώρες) με δυνατότητα καταδύσεων ή snorkeling

Ολοήμερη εκδρομή στο εθνικό πάρκο Khao Lak με γεύμα (διάρκεια: 10 ώρες)

White Water rafting – Κατάβαση ποταμού στην περιοχή Πανγκ Νγκα (διάρκεια: 6-10 ώρες)

Elephant trekking – βόλτα με ελέφαντα (διάρκεια: 4 ώρες)

**Βραδινά Θεάματα & Θεματικά πάρκα**

Επισκεφθείτε μερικά από τα καλύτερα θεματικά πάρκα του νησιού. Σας προτείνουμε:

Siam Niramit Show, Phuket Fantasea Show, Simon Cabaret Show, Splash Jungle Water Park

Hanuman World (Zipline adventure)

**ΣΙΓΚΑΠΟΥΡΗ**

**Ολοήμερη εκδρομή στη Σεντόσα, με εισιτήριο στα Universal Studios**

Μέρα αφιερωμένη στο νησί Σεντόσα, το μεγάλο θεματικό πάρκο της πόλης. Οδική μεταφορά από το ξενοδοχείο σας στη Σεντόσα. Στη συνέχεια έχετε εισιτήριο εισόδου στο θεματικό πάρκο των Universal Studios της Σιγκαπούρης, με δυνατότητα να εξερευνήσετε τις επτά ζώνες του πάρκου και να βιώσετε από κοντά τη μαγεία των υπερπαραγωγών του διάσημου κινηματογραφικού στούντιο.  Θα απολαύσετε διάφορα θεάματα, αξιοθέατα και φυσικά απίστευτες διαδρομές με τρενάκια γεμάτα αδρεναλίνη. Περιλαμβάνεται η είσοδος στα Universal Studios και η μεταφορά από το ξενοδοχείο σας στο πάρκο. Στην επιστροφή σας προτείνουμε να πάρετε το εναέριο τελεφερίκ, απ’ όπου θα απολαύσετε την  πανοραμική θέα του skyline της πόλης και το λιμάνι της. Επιπρόσθετες υπηρεσίες & θεάματα:

- Μεταφορά από το Sentosa με εναέριο τελεφερίκ (cable car) + **15 €** ανά άτομο

- Ενυδρείο (Sea Aquarium) + **35 €** ανά άτομο / Επισκεφθείτε ένα από τα μεγαλύτερα ενυδρεία του κόσμου, το οποίο φιλοξενεί πάνω από 100.000 ψάρια και θηλαστικά, με περισσότερα από 800 είδη, όπως το πελώριο σαλάχι μάντα, σφυροκέφαλο καρχαρία και πολλά ακόμη.

- Wings of time (στις 19.30) + **10 €** ανά άτομο, Madame Tussaud + **18 €** ανά άτομο, Sky Helix (στις 19.30) + **11 €** ανά άτομο

**Ζωολογικός κήπος της Σιγκαπούρης & river safari**

Περιπλανηθείτε σε έναν από τους κορυφαίους ζωολογικούς κήπους του κόσμου. Μια εκπληκτική εμπειρία στην καρδιά της Σιγκαπούρης, όπου θα μπορέσετε να δείτε από κοντά πλήθος άγριας ζωής και τροπικής βλάστησης. Το άνετο τραμ θα σας μεταφέρει με απόλυτη ασφάλεια μέσω του ανατολικού και δυτικού πάρκου. Κατά μήκος της διαδρομής, θα περάσετε από μια τεράστια δεξαμενή και θα μετακινηθείτε μέσα και γύρω από την φυσική ομορφιά της φύσης. Οι χώροι είναι τόσο καλά κατασκευασμένοι για να ξεχάσετε εύκολα ότι είστε στη Σιγκαπούρη και να πιστεύετε ότι είστε βαθιά στην ασιατική ζούγκλα. Ορισμένα από αυτά που θα αντικρίσετε θα περιλαμβάνουν τους ορεινούς λόφους των Ιμαλάϊων, τα τροπικά δάση της Νοτιοανατολικής Ασίας και τη μικρή Ινδική ήπειρο. Περιλαμβάνεται η μεταφορά από/προς το ξενοδοχείο σας

**Νυχτερινό Σαφάρι της Σιγκαπούρης**

Περιπλανηθείτε στο πρώτο νυχτερινό σαφάρι του κόσμου. Στο σαφάρι θα δείτε τους τρομακτικούς θηρευτές μαζί με άλλα ζώα της ζούγκλας, κάτω από το μυστηριώδες πέπλο της νύχτας. Ξεκινήστε την περιήγηση γνωρίζοντας τον οδηγό σας, ο οποίος θα μοιραστεί όλα τα ενδιαφέροντα γεγονότα που ξέρει για το σαφάρι, σε μια νυχτερινή διαδρομή γεμάτη περιπέτεια στα 40 εκτάρια της ζούγκλας. Θαυμάστε τη μυστήρια τροπική ζούγκλα που ξεδιπλώνεται στο σούρουπο της νύχτας. Το σαφάρι περιέχει τεράστια ποικιλία νυκτόβιων ζώων. Περιλαμβάνεται η μεταφορά από/προς το ξενοδοχείο σας, την παράσταση Thumbuakar και 20λεπτη παράσταση νυκτόβιων ζώων (Creatures of the night show).

**Διάρκεια:** 4 ώρες (18.45 – 22.45), παραλαβή από το ξενοδοχείο γύρω στις 18.15

**Singapore by Night**

Σας προτείνουμε να περπατήσετε τους περίφημους κήπους του κόλπου ή Gardens By the Bay, ένα νέο θεματικό πάρκο της πόλης σε 101 εκτάρια καταπράσινης βλάστησης στην καρδιά της Σιγκαπούρης. Απολαύστε το σόου ήχου και φωτός κάτω από τα τεράστια τεχνητά δέντρα στις 19.45. (Η παράσταση δεν πραγματοποιείται σε περίπτωση κακών καιρικών συνθηκών). Μην παραλείψετε να ανεβείτε στο SkyPark του επιβλητικού Marina Bay Sand, μία πλατφόρμα χτισμένη 200 μέτρα ψηλά στον αέρα, αψηφώντας τη βαρύτητα. Προσφέρει 360 μοιρών θέα στo φωταγωγημένο skyline της Σιγκαπούρης μέχρι και τα νησιά Riau της Ινδονησίας. Τέλος μπορείτε να επιβιβαστείτε σε πλωτό ταξί για μία 20λεπτη βόλτα στον ποταμό της πόλης μέχρι το Clarke Quay περνώντας ιστορικές γέφυρες και αποικιακά κτίρια του περασμένου αιώνα. Δυνατότητα προαγοράς εισιτηρίων για τα θεάματα.

**Hop on Hop off Singapore** – Τιμή ανά άτομο: **35 €** (1 μέρα) // **50 €** (2 μέρες) // **35 €** (νυχτερινό τουρ)

**Άλλα θεματικά πάρκα:**

Gardens by the Bay (Flower Dome, Cloud Forest, Floral Fantasy)

Βοτανικός κήπος & Εθνικός κήπος ορχιδέας (Unesco site), Jurong bird park, Singapore Flyer

Νησί Σεντόσα - Υδάτινο πάρκο Adventure Cove Waterpark

**ΓΕΝΙΚΕΣ ΠΛΗΡΟΦΟΡΙΕΣ**

- Οι τιμές είναι κατ’ άτομο σε ευρώ

- Μετά την επιβεβαίωση της κράτησης και σε περίπτωση ακύρωσης θα υπάρχουν ακυρωτικά με βάση τους παρακάτω όρους

- Οι τιμές είναι υπολογισμένες με σημερινά ισχύοντα ναύλα. H όποια διαφοροποίησή τους, επιβαρύνει τους πελάτες

- Τα ξενοδοχεία δέχονται πληρωμές με πιστωτική/ χρεωστική κάρτα ή μετρητά. **ΠΡΟΣΟΧΗ!** Όπως είναι διεθνώς καθιερωμένο και εφαρμόζεται στα μεγάλα ξενοδοχεία, κατά την τακτοποίηση διατυπώσεων στην άφιξη, ζητείται η πιστωτική κάρτα ή κατάθεση μετρητών για κάλυψη τυχόν έξτρα καταναλώσεων κ.ά. προσωπικών δαπανών (Mini Bar, τηλέφωνα από το δωμάτιο κλπ.). Βεβαίως, κατά την αναχώρηση επιστρέφονται οι τυχόν καταβολές μετρητών ή ακυρώνεται το απόκομμα της πιστωτικής κάρτας.

- Παραλαβή δωματίων: 15.00 & Παράδοση δωματίων: 11.00

- Παιδιά έως 12 ετών συνήθως δικαιούνται έκπτωση στον αεροπορικό ναύλο & πιθανώς και από το ξενοδοχείο

- Τρίκλινα δωμάτια είναι δίκλινα δωμάτια με πρόσθετη κλίνη

- Η εταιρεία διατηρεί το δικαίωμα αντικατάστασης των ξενοδοχείων με άλλα αντίστοιχης ή ανώτερης κατηγορίας σε περίπτωση ανωτέρας βίας ή υπερκάλυψης δωματίων (overbooking)

- Το τελικό κόστος των φόρων των αεροδρομίων θα επιβεβαιώνεται την ημέρα έκδοσης του αεροπορικού εισιτηρίου

- Για το πακέτο νεόνυμφων θα πρέπει να έχετε μαζί σας τη ληξιαρχική πράξη γάμου

- Οι τιμές συντάχθηκαν σύμφωνα με τις ισχύουσες ισοτιμίες νομισμάτων. Σε περίπτωση διαφοροποίησης των νομισματικών ισοτιμιών, αεροπορικών ναύλων ή τιμών ξενοδοχείων/ τοπικών φόρων, η εταιρεία φέρει το δικαίωμα αναπροσαρμογής της τελικής τιμής

**Special Price**

Ειδική τιμή του ατομικού προγράμματος ισχύει για κράτηση & προκαταβολή μέχρι 60 μέρες πριν την αναχώρηση και για περιορισμένο αριθμό συμμετοχής. Μετά την ημερομηνία, η τιμή του πακέτου ανεβαίνει +100 € ανά άτομο. Ενημερωθείτε αντίστοιχα.

**Πτήσεις με τη Scoot**

Ο κάθε επιβάτης δικαιούται στις πτήσεις μία (1) αποσκευή έως 20 κιλά. Επίσης 1 χειραποσκευή διαστάσεων (55x38x23 cm) και ένα προσωπικό αντικείμενο διαστάσεων (30x38x20 cm) των οποίων το βάρος συνδυαστικά δεν πρέπει να υπερβαίνει τα 10 κιλά. Στις πτήσεις σας δεν περιλαμβάνονται γεύματα και ποτά, τα οποία μπορείτε να αγοράσετε με πιστωτική/ χρεωστική κάρτα από τον τιμοκατάλογο της εταιρείας. Σας προτείνουμε να πάρετε μαζί σας στο αεροσκάφος σνακ, σάντουιτς, φρούτα, ξηρούς καρπούς. Επίσης μπορείτε να αγοράσετε νερό & αναψυκτικά μετά το έλεγχο του αεροδρομίου.

**Κρατήσεις & Πληρωμές**

Για την οριστική προκράτηση, απαιτείται προκαταβολή 40% της τελικής τιμής, μαζί με τα διαβατήρια ή ταυτότητες των ταξιδιωτών και την υπογραφή της ταξιδιωτικής σύμβασης. Η εξόφληση του πακέτου θα πρέπει να γίνει 30 ημέρες πριν την αναχώρηση.

**Πολιτική ακυρωτικών**

Σας ενημερώνουμε για την πολιτική ακυρωτικών των προμηθευτών του πακέτου (αερ. εταιρεία, ξενοδοχεία, τοπικές υπηρεσίες)

Σε περίπτωση ακύρωσης μέχρι 46 ημέρες πριν την αναχώρηση – 150 € ανά άτομο

Σε περίπτωση ακύρωσης 31-45 ημέρες πριν την αναχώρηση – 40% της συνολικής τιμής

Σε περίπτωση ακύρωσης 16-30 ημέρες πριν την αναχώρηση – 70% της συνολικής τιμής

Σε περίπτωση ακύρωσης 0-15 ημέρες πριν την αναχώρηση – 100% της συνολικής τιμής

**Ταξιδιωτικά έγγραφα**

Δεν χρειάζεται βίζα για το ταξίδι σας στην Ταϊλάνδη και τη Σιγκαπούρη. Το διαβατήριό σας θα πρέπει να είναι σε ισχύ και να μη λήγει εντός 6μήνου από την ημέρα άφιξης στον προορισμό. Βεβαιωθείτε ότι υπάρχουν αρκετές κενές σελίδες στο διαβατήριό σας (για τυχόν θεώρηση βίζας ή/και εισόδου-εξόδου από την χώρα που επισκέπτεστε). Όσοι ταξιδιώτες είναι αλλοδαποί και δεν είναι κάτοχοι Ελληνικού διαβατηρίου, οφείλουν να επικοινωνούν κατ’ ιδίαν με την πρεσβεία της χώρας που επιθυμούν να επισκεφθούν για να πληροφορηθούν για τις διαδικασίες έκδοσης βίζας (εφόσον αυτή απαιτείται). Η εταιρεία μας δεν φέρει καμία ευθύνη σε περίπτωση προβλήματος, που παρουσιαστεί με τα ταξιδιωτικά σας έγγραφα την ημέρα της αναχώρησής σας ή εάν αλλάξει η σημερινή διαδικασία διατυπώσεων και εισόδου στους συγκεκριμένους προορισμούς.

**Καιρικές συνθήκες – Πότε να ταξιδέψετε**

Το **Πούκετ** είναι καλός προορισμός για όλες τις περιόδους του χρόνου με σταθερές θερμοκρασίες και πολύ καλή θάλασσα. Το κλίμα είναι τροπικό. Οι καλύτεροι μήνες για επίσκεψη είναι μεταξύ Δεκεμβρίου και Μαρτίου, τη ξηρή περίοδο. Ο Νοέμβριος και ο Απρίλιος είναι επίσης καλοί μήνες με λίγες τροπικές βροχές. Μάιος με Οκτώβριο είναι η περίοδος των μουσώνων με τροπικές καταιγίδες μικρής διάρκειας, κυρίως μία ή δύο φορές την ημέρα, παρά συνεχής βροχόπτωση.

Κάθε περίοδος είναι καλή για να επισκεφθείτε τη **Σιγκαπούρη**. Η πόλη, που βρίσκεται κοντά στον Ισημερινό, είναι συνεχώς ζεστή (η θερμοκρασία δεν πέφτει ποτέ κάτω των 20°C) και υγρή και δίνει σχετικά σταθερές ετήσιες βροχοπτώσεις. Οι πιο υγροί μήνες θεωρούνται Νοέμβριος με Ιανουάριο, όταν η θερμοκρασία είναι κατά δύο βαθμούς χαμηλότερη, ενώ οι πιο ξηροί θεωρούνται Μάιος με Ιούλιο, αλλά στην πραγματικότητα δεν υπάρχει μεγάλη διαφορά μεταξύ των περιόδων.

**Τραπεζικοί λογαριασμοί**

**Παρακάτω θα βρείτε τους τραπεζικούς λογαριασμούς για τις καταθέσεις των πληρωμών σας.**

**Η κάθε πληρωμή θα πρέπει να συνοδεύτε στην αιτιολογία με το ονοματεπώνυμο και ΣΙΓΚΑΠΟΥΡΗ-ΠΟΥΚΕΤ + Ημ/νία αναχώρησης**

|  |  |  |  |
| --- | --- | --- | --- |
| **ΤΡΑΠΕΖΑ** | **ΑΡ. ΛΟΓΑΡΙΑΣΜΟΥ** | **ΙΒΑΝ** | **SWIFT-BIC** |
| **PIRAEUS BANK** | 5238084600738 | GR4101722380005238084600738 | PIRBGRAA |
| **ALPHA BANK** | 704002002016957 | GR8601407040704002002016957 | CRBAGRAA |
| **EUROBANK** | 0026.0203.80.0201612187 | GR7302602030000800201612187 | ERBKGRAA |
| **NATIONAL BANK OF GREECE** | 212/002954-89 | GR1801102120000021200295489 | ETHNGRAA |
| **REVOLUT BANK** |  | LT423250089573992429 | REVOLT21 |

**PAYEE /ΔΙΚΑΙΟΥΧΟΣ: DIONTOURS NG & RED ELEPHANT O.E.**